วอนช่วยให้ถึงฝั่งฝัน น้องฝนคนเก่ง สอบติดวิศวะฯ ยากจนไร้เงินเรียน
น้องฝน นักเรียนดีเด่นที่สุโขทัย ได้รับทุนฯ จากมูลนิธิพิพัฒน์เพื่อการศึกษา จนจบ ม.ปลาย และสอบติดคณะวิศวกรรมศาสตร์ ลาดกระบัง ยังคงประสบปัญหาไร้ทุนเรียน จากฐานะทางบ้านยากจน พ่อทำงานคนเดียวคุณครูวอนช่วยลูกศิษย์ได้ทำตามฝัน เรียนจบออกมาทำงานหาเลี้ยงครอบครัวจากกรณีมูลนิธิพิพัฒน์เพื่อการศึกษา มอบทุนการศึกษาเพื่อเด็กเรียนดีแต่ยากจน ส่งเรียนถึงชั้นมัธยมศึกษาตอนปลาย ได้วอนหาคนใจบุญสนับสนุนด้านการเรียนต่อให้กับ น.ส.จิราภา บุญทาทิพย์ หรือฝน นักเรียนดีเด่น รางวัลรองชนะเลิศอันดับ 1 แม็กซ์พลอยส์ ทริปเปิ้ลเกมส์ ชิงแชมป์ภาคเหนือ จากโรงเรียนคีรีมาศพิทยาคม อ.คีรีมาศ จ.สุโขทัย ที่มีผลการศึกษาดี สามารถสอบติด คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง แต่ฐานะทางบ้านยากจนไม่เงินค่าเทอม จึงทำให้อาจจะหมดโอกาสได้เรียนตามที่ฝันน้องฝน เป็นพี่คนโต อาศัยอยู่กับพ่อ แม่ น้องสาว และหลานสาวอีก 3 คน ที่บ้านเลขที่ 229 ม.3 ต.ทุ่งหลวง อ.คีรีมาศ จ.สุโขทัย โดยพ่อคือ นายโกศัลย์ บุญทาทิพย์ อายุ 50 ปี มีอาชีพรับจ้างทั่วไป รายได้วันละไม่เกิน 300 บาท ส่วนแม่คือ นางจรูญ บุญทาทิพย์ อายุ 49 ปี เป็นแม่บ้านอยู่บ้านดูแลลูก ไม่มีอาชีพ รายได้ในครอบครัวจึงมาจากพ่อคนเดียว และด้วยความที่น้องฝนเป็นคนขยันสู้งาน ไม่ย่อท้อ ในช่วงปิดเทอมน้องยังหางานทำพิเศษในตำแหน่งพนักงานควบคุมเครื่องปรุงของโรงงานบะหมี่กึ่งสำเร็จรูปแห่งหนึ่งที่จังหวัดนครปฐม เพื่อหารายได้เก็บไว้ใช้ตอนเปิดเรียนน้องฝน จึงมีความฝันอยากเรียนให้สูงๆ จะได้ทำงานดีๆ มีเงินมาเลี้ยงน้อง หลาน และให้พ่อ แม่ มีชีวิตบั้นปลายอย่างมีความสุข จึงมุ่งมั่นในการเรียนจนเป็นที่ยอมรับของเพื่อนๆ และครูในโรงเรียน ล่าสุด เมื่อทราบว่าครอบครัวไม่พร้อมที่จะส่งเสีย คุณครูกัณฑิมา ทาจิตต์ ครูที่ปรึกษาในสมัยที่น้องเรียนอยู่ ม.4/1 จึงได้ประสานสื่อมวลชน พร้อมเข้าเยี่ยมบ้านครูกัณฑิมา กล่าวว่า เมื่อมาเยี่ยมบ้านเด็กเมื่อ 2 ปีก่อน พบว่าครอบครัวน้องอาศัยนอนในคอกวัว ที่ใช้สังกะสีกั้นเป็นฝาบ้าน โยงไฟฟ้ามาจากบ้านญาติ และห้องน้ำต้องออกมาเข้าข้างนอก ซึ่งไม่เหมาะกับเด็กสาวที่กำลังโต จึงนำเรื่องไปปรึกษากับทางอำเภอและนายพิพัฒน์ เอกภาพันธ์ ผู้ว่าราชการจังหวัดในสมัยนั้น ตามโครงการนักศึกษาวิชาทหารช่วยเหลือประชาชน และได้นำนักศึกษาวิชาทหารจากโรงเรียนมาช่วยกันปลูกสร้างที่พักให้ใหม่พออยู่ได้ โดยรับการสนับสนุนอุปกรณ์การก่อสร้างจากอำเภอ และมูลนิธิพิพัฒน์เพื่อการศึกษา โดยนายพิพัฒน์ เอกภาภัณฑ์ ผู้ว่าราชการจังหวัดพิษณุโลก ในช่วงที่ดำรงตำแหน่งผู้ว่าราชการจังหวัดสุโขทัยส่วนคุณครูญาณนันท์ อุปถัมภ์ ครูประจำชั้น ม.6/1 โรงเรียนคีรีมาศพิทยาคม ซึ่งเป็นครูอีกท่านที่คอยสนับสนุนให้น้องฝนมีงานทำมีรายได้ ยืนยันว่าน้องฝนเป็นเด็กดี มีพฤติกรรมที่ดี เป็นเด็กเรียบร้อย ตั้งใจจริงในการศึกษา ซึ่งเสียดายโอกาสดีๆ หากเด็กไม่มีคนสนับสนุนต่อเนื่อง จึงอยากวิงวอนขอผู้มีจิตอันเป็นกุศลช่วยดูแลให้นางสาวจิราภาได้เรียนต่ออย่างที่ตั้งใจไว้ โดยน้องได้กล่าวว่าจะตั้งใจเรียนให้จบมาทำงานเพื่อครอบครัว และเป็นคนดีของสังคมต่อไปสำหรับผู้ที่ต้องการให้ความช่วยเหลือให้ น.ส.จิราภา หรือน้องฝน ได้เรียนต่อคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง จนจบการศึกษา สามารถร่วมสนับสนุนกำลังทรัพย์ได้ที่ธนาคารกรุงไทย จำกัด สาขาสุโขทัย น.ส.จิราภา บุญทาทิพย์ หมายเลขบัญชี 616-0-52550-6
น้องฝน นักเรียนดีเด่นที่สุโขทัย ได้รับทุนฯ จากมูลนิธิพิพัฒน์เพื่อการศึกษา จนจบ ม.ปลาย และสอบติดคณะวิศวกรรมศาสตร์ ลาดกระบัง ยังคงประสบปัญหาไร้ทุนเรียน จากฐานะทางบ้านยากจน พ่อทำงานคนเดียว
เรียนดีแต่ยากจน,ช่วยเด็กเรียนดี,ขอทุนเรียน,ยากจนขอทุนเรียน,ธารใจไทยรัฐ,ข่าวทั่วไป